عبدالله عارف اوف: «ترکيه‌ نینگ ییریک بانکی بیر آی ایچیده اوزبیکستانده اوز شعبه سینی آچه‌ دی»
2017 ییل 20 جون کونی اوزبیکستان بانکلر اداره ‌سی بناسیده اوزبیکستان جمهوریتی سودا- صناعت اتاقی نینگ نوبتدن تشقری قورولتایی بولیب اوتدی. قورولتایده دستلب سودا-صناعت اتاقی نینگ سابق رئیسی علیشیر شیخ اوف، کیینراق جمهوریت‌ باش وزیری عبدالله عارف اوف سوزگه چیقدی.قورولتای دوامیده‌ اوزبیکستان جمهوریتی باش وزیری عبدالله عارف اوف اشتراکچیلر بیلن آچیق ملاقات تشکیل ایتدی. ملاقات چاغیده پروگرام قتنشچیلری بو ساحه ‌ده‌گی موجود معمالر یوزه ‌سیدن سواللر بیریشدی. تأکیدلش جایزکه، اوشبو ییغیلیشده کوپلب معمالی مسئله ‌لرگه ایجابي ییچیم تاپیلدی.
اوزبیکستان جمهوریتی باش وزیری یقین بیر آی ایچیده ترکيه‌ نینگ «زراعت» بانکی اوزبیکستانده اوز شعبه سینی ایشگه توشیریشینی معلوم قیلدی.
«یقین بیر آی ایچیده ترکيه‌ نینگ اینگ ییریک بانکلریدن بیری – «زراعت» بانکی اوزبیکستانده اوز شعبه سینی ایشگه آچه دی. ترکيه حکومتی مملکتیمیزده مالیوي-حقوقي کیچیک بیزنس بوییچه‌ 500 میلیون دالر مقداریده اوز شعبه سینی آچه‌ دی»، دییه قید ایتدی عبدالله عارف اوف.
